আমি ব্যক্তিগতভাবে খোঁজ নিয়ে জেনেছি, এই দেশের হাতে গোনা সর্বোচ্চ দশ জন শিল্পীর বাইরে আর কেউ অ্যালবামের জন্য কোনো রয়ালটি পান না, অল্প ক’জন আছেন যাঁরা ‘নগদ যা পাও হাত পেতে নাও’ থিওরিতে অ্যালবাম তুলে দেন প্রকাশকের হাতে, বাকিরা উল্টো প্রকাশককেই টাকা দেন অ্যালবাম প্রকাশের খরচ-বাবদ। এমনকি কোনো শিল্পীর প্রথম একটা বা দুটো অ্যালবামের কাটতি থাকার পরও পরবর্তী অ্যালবামের একটা বেশ বড় পরিমাণ তাঁর নিজেকেই বিক্রির ব্যবস্থা করে দিতে হয়, প্রকারান্তরে কিনে নিতে হয়!